ডেভিড বেকহ্যাম

ডেভিড রবার্ট যোসেফ বেকহ্যাম (ইংরেজি David Robert Joseph Beckham) (জন্ম মে ২, ১৯৭৫) একজন ইংরেজ ফুটবলার। তিনি মেজর লিগ সকারের দল লস এঞ্জেলস গ্যলাক্সির বর্তমান অধিনায়ক। এখন তিনি ইতালির সিরি এ লিগের ফুটবল ক্লাব এসি মিলানের কাহে ধারে আছেন। এছাড়া ইংল্যান্ড জাতীয় ফুটবল দলের বর্তমান খেলোয়াড় এবং সাবেক অধিনায়ক। তার বিশ্ব পরিচিতির অন্যতম কারণ তার জাদুকরি ফ্রি কিক এবং আলোচনার কেন্দ্রবিন্দু নিজস্ব জীবন। তিনি মার্কিন গায়িকা ভিকটোরিয়া বেকহ্যামকে বিয়ে করেন এবং বর্তমানে বেভার্লি হিলস্‌, ক্যালিফোর্নিয়াতে বসবাস করেন।

তিনি দুইবার ফিফা বর্ষসেরা খেলোয়াড় নির্বাচনে দ্বিতীয় স্থান লাভ করেন। ২০০৪ সালে তিনি ছিলেন সর্বোচ্চ বেতন প্রাপ্ত পেশাদার খেলোয়াড়। এছাড়াও ২০০৩ এবং ২০০৪ সালে তিনি গুগলে খেলাধুলা সম্পর্কিত সর্বাধিক অনুসন্ধানকৃত ব্যক্তিত্ব।নভেম্বর ১৫, ২০০০ থেকে জুলাই ২, ২০০৬ পর্যন্ত বেকহ্যাম মোট ৫৮টি প্রতিযোগিতামূলক খেলায় ইংল্যান্ড ফুটবল দলের অধিনায়কের দায়িত্ব পালন করেছেন। ২০০৬ সালের ফিফা বিশ্বকাপে দলের হতাশাজনক নৈপূণ্যের পর তিনি অধিনায়ক হিসাবে পদত্যাগ করেন। মাঝখানে কিছুদিন দলের বাইরে থাকলেও বর্তমানে তিনি দলের নিয়মিত খেলোয়াড়।

১৯৯২ সালে ১৭ বছর বয়সে ম্যানচেস্টার ইউনাইটেড হয়ে বেকহ্যামের পেশাদার খেলোয়াড়ি জীবন শুরু হয়। বেকহ্যাম থাকা অবস্থায় ম্যানচেস্টার ইউনাইটেড ছয়বার প্রিমিয়ার লিগ, দুইবার এফএ কাপ এবং ১৯৯৯ সালে উয়েফা চ্যাম্পিয়ন্স লিগ শিরোপা অর্জন করে। ২০০৩ সালে তিনি পাঁচ বছরের চুক্তিতে রিয়াল মাদ্রিদে যোগদান করেন। রিয়ালের হয়ে বিনা সাফল্যে তিনটি মৌসুম কাটানোর পর শেষ মৌসুমে এসে লা লিগা অর্জন করেন। জানুয়ারি, ২০০৭ সালে জানানো হয় যে, বেকহ্যাম লস এঞ্জেলস গ্যলাক্সির সাথে পরবর্তী পাঁচ বছরের জন্য চুক্তি বদ্ধ হয়েছেন। রিয়ালের হয়ে জুন ১৭, ২০০৭ সালে বেকহ্যাম তার শেষ ম্যাচ খেলেন।

গ্যালাক্সির সাথে জুলাই ১, ২০০৭ শুরু হওয়া চুক্তির ফলে তিনি মেজর লিগ সকার ইতিহাসে সর্বোচ্চ বেতনভোগী খেলোয়াড়। গ্যালাক্সির হয়ে তার অভিষেক ঘটে জুলাই ২১, ২০০৭ সালে চেলসির সাথে এক প্রীতি খেলায়। দলের হয়ে আগস্ট ১৫, ২০০৭ সালে তিনি প্রথম প্রতিযোগিতামূলক খেলায় অংশ নেন ২০০৭ সুপার লিগার সেমি-ফাইনালে। এই ম্যাচে তিনি নিজে একটি গোল এবং আরেকটি গোলে সহায়তা করেন। লিগের প্রথম খেলায় অংশ নেন আগস্ট ১৮, ২০০৭ সালে নিউইয়র্ক রেড বুলস দলের বিপক্ষে। রেকর্ড সংখ্যক দর্শকের সামনে এই খেলায় বেকহ্যাম দুইটি গোলে সাহায্য করেন।

রেকর্ড 

বেকহ্যাম ইংল্যান্ডের ইতিহাসে অন্যতম দীর্ঘমেয়াদী অধিনায়ক। তিনি মোট ৫৮টি খেলায় ইংল্যান্ডের প্রতিনিধিত্ব করেছেন। ২০০৬ সালের ফিফা বিশ্বকাপে ইকুয়েডরের বিপক্ষে ফ্রি কিকে দেয়া গোলের সুবাদে বেকহ্যাম ফুটবলের দুইটি একচেটিয়া ক্লাবের সদস্য হবার গৌরব অর্জন করেনঃ একমাত্র ইংরেজ এবং যে কোন জাতীয়তায় একুশতম খেলোয়াড় যিনি তিনটি বিশ্বকাপে গোল করেছেন এবং বিশ্বকাপ ইতিহাসের পঞ্চম খেলোয়াড় যিনি দুইটি ফ্রি কিকে দেয়া গোলের মালিক। বাকি চারজন হলেন পেলে, রিভেলিনো, টিওফিলো, কিউবিলাস এবং বার্নাড।

অর্জন

ব্যক্তিগত 
 ইংরেজি ফুটবল হল অফ ফেম (২০০৮)
 ইএসপিওয়াই সেরা পুরুষ ফুটবল খেলোয়াড় (২০০৪)
 বিবিসি সেরা ক্রীড়া ব্যক্তিত্ব (২০০১)
 ফিফার বর্ষসেরা খেলোয়াড় (২০০১)-২য় স্থান
 ফিফার বর্ষসেরা খেলোয়াড় (১৯৯৯)-২য় স্থান
 ইউরোপের বর্ষসেরা খেলোয়াড় (১৯৯৯)-২য় স্থান
 উয়েফা চ্যাম্পিয়নস লিগ সেরা খেলোয়াড় (১৯৯৮-১৯৯৯)
 পিএফএ সেরা তরুণ খেলোয়াড় (১৯৯৭)

ক্লাব

ম্যানচেস্টার ইউনাইটেড (১৯৯৩-২০০৩) 
 প্রিমিয়ার লিগ - চ্যাম্পিয়ন (৬): 1(১৯৯৫-১৯৯৬,১৯৯৬-১৯৯৭,১৯৯৮-১৯৯৯,১৯৯৯-২০০০,
২০০০-২০০১,২০০২-২০০৩)
 প্রিমিয়ার লিগ - রানার আপ: ১৯৯৪-৯৫, ১৯৯৭-৯৮
 এফএ কাপ জয় (২): ১৯৯৬, ১৯৯৯
 এফএ কাপ রানার আপ: ১৯৯৫
 উয়েফা চ্যাম্পিয়নস লিগ জয়: ১৯৯৮-৯৯
 ইন্টারকন্টিনেন্টাল কাপ: ১৯৯৯
 উয়েফা সুপার কাপ রানার আপ : ১৯৯৯
 এফএ ইয়ুথ কাপ: ১৯৯২

রিয়াল মাদ্রিদ (২০০৩–২০০৭) 
 লা লিগা (১): ২০০৬-২০০৭

এলএ গ্যালাক্সি (২০০৭ থেকে বর্তমান) 
 সুপারলিগা ফাইনাল : ২০০৭

চলচ্চিত্রে উপস্থিতি 

বেন্ড ইট লাইক বেকহ্যাম (Bend It Like Beckham)

চলচ্চিত্রটিতে ইচ্ছা থাকা স্বত্তেও বেকহ্যাম সময়ের অভাবে অভিনয় করতে পারেননি। বেকহ্যামের মতো দেখতে অ্যান্ডি হারমার তার অংশটুকুতে অভিনয় করেন। এছাড়াও এখানে বেকহ্যামের কিছু ভিডিও ব্যবহার করা হয়েছে।

দ্য গোল! ট্রাইলোজি (The Goal! Trilogy)

২০০৫ সালে মুক্তি প্রাপ্ত গোল চলচ্চিত্রে অল্প সময়ের জন্য বেকহ্যাম অভিনয় করেন। এই চলচ্চিত্রটিতে বেন্ড ইট লাইক বেকহ্যামে বেকহ্যাম চরিত্রে অভিনয়কারী অ্যান্ডি হারমারও বেকহ্যামের একটি দৃশ্যে অভিনয় করেন। গোল! ২ (লিভিং দ্য ড্রিম) এ বেকহ্যাম দীর্ঘসময়ের জন্য অভিনয় করেন। ছবিটির প্রধান চরিত্র রিয়াল মাদ্রিদে যোগদানের পর এই ছবির কাহিনী রচিত হয়েছে রিয়াল মাদ্রিদ এবং বেকহ্যামকে ঘিরে। এছাড়া ২০০৮ সালে মুক্তি পেতে যাওয়া গোল! ৩ তেও বেকহ্যামকে দেখা যাবে।

তথ্যসূত্র 

 Photos and Videos David Beckham (en/es)

১৯৭৫-এ জন্ম
রিয়াল মাদ্রিদ ফুটবল ক্লাবের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
প্রিমিয়ার লিগের খেলোয়াড়
ইংরেজ ফুটবলার
এসি মিলানের খেলোয়াড়
ব্রিমসডাউন রোভার্স ফুটবল ক্লাবের খেলোয়াড়
প্রেস্টন নর্থ এন্ড ফুটবল ক্লাবের খেলোয়াড়
লা লিগার খেলোয়াড়
সেরিয়ে আ-এর খেলোয়াড়
লিগ ১-এর খেলোয়াড়
পারি সাঁ-জেরমাঁর ফুটবলার
আবেশিক অনুকর্ষী ব্যাধিতে আক্রান্ত ব্যক্তি
ইংরেজ জনহিতৈষী
ডেভিড বেকহ্যাম
বিবিসি ক্রীড়া ব্যক্তিত্ব হিসাবে আজীবন সম্মাননা পুরস্কার প্রাপক
মেজর লিগ সকারের খেলোয়াড়
মার্কিন যুক্তরাষ্ট্রে প্রবাসী ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
জীবিত ব্যক্তি
১৯৯৮ ফিফা বিশ্বকাপের খেলোয়াড়
২০০২ ফিফা বিশ্বকাপের খেলোয়াড়
২০০৬ ফিফা বিশ্বকাপের খেলোয়াড়
বিবিসি বর্ষসেরা ক্রীড়া ব্যক্তিত্ব বিজয়ী
ইংল্যান্ডের আন্তর্জাতিক ফুটবলার
ইংরেজ ফুটবল লিগের খেলোয়াড়
ফ্রান্সে প্রবাসী ফুটবলার
ইতালিতে প্রবাসী ফুটবলার
স্পেনে প্রবাসী ফুটবলার
ফিফা ১০০
ম্যানচেস্টারের ফুটবলার
ইন্টার মায়ামি ফুটবল ক্লাব
লন্ডনের মডেল
অফিসার্স অব দি অর্ডার অব দ্য ব্রিটিশ এম্পায়ার
টটেনহ্যাম হটস্পার ফুটবল ক্লাবের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
উয়েফা ইউরো ২০০০ খেলোয়াড়
উয়েফা ইউরো ২০০৪ খেলোয়াড়
ইউনিসেফের শুভেচ্ছাদূত
এলএ গ্যালাক্সির ফুটবলার
ইংরেজ রাজতন্ত্রবাদী
পুরুষ ফুটবল মধ্যমাঠের খেলোয়াড়
লেটনস্টোনের ব্যক্তি
নাইটস ব্যাচেলর